Det kostede en 26-årig taxachauffør en tur på skadestuen efter han 01.43 var udsat for et røveri i Hobro.

Røveriet skete på Randersvej i Hobro. Her standsede to biler mandens taxa. En mand sprang ud af en af bilerne og hev taxachaufføren ud af vognen. Her blev han overfaldet med slag og spark, hvorefter overfaldsmanden stak af sted med chaufførens tegnebog. Politiet har et godt signalement af overfaldsmanden: 190 cm høj, 90 kg, ca. 27 år, har en tatovering på halsen, er veltrænet, har afbleget, mellemlangt hår, var iført en sort trøje med rød skrift og GASP træningsbukser, NIKE kondisko og havde en tyk kæde rundt om halsen. De to biler, som blev brugt ved røveriet er: Bil 1 - henholdsvis en rød Polo eller VW Golf. Bil 2 - en mørk BMW eller Audi.